เอฟดับบลิวดี4เดือน เบี้ยใหม่เติบโต75%
เอฟดับบลิวดี 4 เดือนแรกเบี้ยใหม่พุ่ง 75% ผุดศูนย์ฝึกอบรมขอนแก่นรับตลาดโต
9 มิ.ย. 2559

เอฟดับบลิวดี 4 เดือนแรกเบี้ยใหม่พุ่ง 75% ผุดศูนย์ฝึกอบรมขอนแก่นรับตลาดโต
นายนิโคลัส ออสบอร์น ประธานเจ้าหน้าที่สายงานฝึกอบรม บริษัท เอฟดับบลิวดี ประกันชีวิต เปิดเผยว่า บริษัทเลือกสร้างศูนย์ฝึกอบรมฝ่ายขายประจำภูมิภาคแห่งแรกที่ภาคตะวันออกเฉียงเหนือ เนื่องจากจำนวนตัวแทนที่ภูมิภาคอีสานมีการเติบโตที่โดดเด่นมาก ปัจจุบันบริษัทมีตัวแทนในภูมิภาคนี้ประมาณ 2,000 คน โดยคิดเป็นสัดส่วน 42% ของตัวแทนทั้งประเทศ และเลือกตั้งศูนย์ที่ จ.ขอนแก่น เพราะเป็นเมืองหลวงของภาคอีสานเป็นศูนย์กลางโลจิสติกส์และการคมนาคมของภูมิภาค
สำหรับผลดำเนินงานช่วง 4 เดือนแรกปีนี้ บริษัท เอฟดับบลิวดี มีเบี้ยรับรวม 6,003.3 ล้านบาท เพิ่มขึ้น 38% แยกเป็นเบี้ยปีแรก 1,961.7 ล้านบาท เพิ่มขึ้น 75% เบี้ยต่ออายุ 3,558.8 ล้านบาท อัตราการต่ออายุ 88% เบี้ยชำระครั้งเดียว 482.8 ล้านบาท เพิ่มขึ้น 73% ส่วนฐานะการเงินและผลการดำเนินงานไตรมาสแรกปี 2559 มีรายได้ 4,826 ล้านบาท เพิ่มขึ้น 40.45% จากงวดเดียวกันของปีก่อนอยู่ที่มีรายได้ 3,436 ล้านบาท มีรายจ่าย 4,890 ล้านบาท เพิ่มขึ้น 43.49% จากงวดเดียวกันของปีก่อนที่มีรายจ่าย 3,345 ล้านบาท ขาดทุนสุทธิ 64 ล้านบาท จากงวดเดียวกันของปีก่อนที่มีกำไรสุทธิ 91 ล้านบาท